Publication: Magyar Közlöny
Issue: MK-2002-88 (Year: 2002, Number: 88)
Era: 1990-2004
Section: — 10/1998. (IV. 8.) AB határozat
Paragraph Index: 265

3. Az EU jogrendszere A tananyag ismerteti a közösségi jog szerepét, céljait és bemutatja a nemzeti jog — nemzetközi jog — közösségi jog értelmezését, azok egymáshoz való viszonyát. A jegyzet röviden számba veszi a közösségi jog forrásait (elsõdleges és másodlagos jogforrások, egyéb jogforrások), ismerteti az acquis communautaire fogalmát, majd kifejti a közösségi jog jellemzõit (elsõbbség, közvetlen és közvetett hatály, közvetlen alkalmazhatóság) és a jogharmonizáció fogalmát, szerepét, eszközeit. A tananyag bemutatja az Unió jogalkotását és a Közösség Bíróságának szerepét a közösségi jog alakulásában és értelmezésében. A tananyag vázolja a Közösség gazdasági célkitûzéseit, a közös piac és a belsõ piac lényegét, a négy szabadság fogalmát, illetve a Közösség versenyjogának lényeges elemeit.

Source: https://magyarkozlony.hu/hivatalos-lapok/8208ee834e985ec162432e67d12fac2c62a0dfa1/dokumentumok/c11b42cee250ee7c58c28cebee78b11bb02d9607/letoltes